A4-0211/97

Ψήφισμα σχετικά με την ετήσια έκθεση δραστηριοτήτων 1996 του Ευρωπαίου Διαμεσολαβητή (C4-0293/97)

Το Ευρωπαϊκό Κοινοβούλιο,

- έχοντας υπόψη τη Συνθήκη περί ιδρύσεως της Ευρωπαϊκής Κοινότητας και ειδικότερα το άρθρο 8 Δ, δεύτερο εδάφιο και το άρθρο 138 Ε αυτής,

- έχοντας υπόψη τη Συνθήκη περί ιδρύσεως της Ευρωπαϊκής Κοινότητας Άνθρακα και Χάλυβα και ειδικότερα το άρθρο 20 Δ αυτής,

- έχοντας υπόψη τη Συνθήκη περί ιδρύσεως της Ευρωπαϊκής Κοινότητας Ατομικής Ενέργειας και ειδικότερα το άρθρο 107 Δ αυτής,

- έχοντας υπόψη την απόφασή του για το Καθεστώς του Ευρωπαίου Διαμεσολαβητή και τους γενικούς όρους άσκησης των καθηκόντων του, που ενέκρινε στις 9 Μαρτίου 1994, και ιδίως το άρθρο 3, παράγραφος 8 ((ΕΕ L 113, 4.5.1994, σελ. 15)),

- έχοντας υπόψη το ψήφισμα σχετικά με το ρόλο του Ευρωπαίου Διαμεσολαβητή, το οποίο εγκρίθηκε από το Ευρωπαϊκό Κοινοβούλιο στις 14 Ιουλίου 1995 ((ΕΕ C 249, 25.9.1995, σελ. 226)),

- έχοντας υπόψη το ψήφισμά του της 20ής Ιουνίου 1996 σχετικά με την ετήσια έκθεση για τις δραστηριότητες (1995) του Ευρωπαίου Διαμεσολαβητή ((ΕΕ C 198, 8.7.1996, σελ. 215)),

- έχοντας υπόψη τα προηγούμενα ψηφίσματά του τα σχετικά με αναφορές, ιδίως δε το ψήφισμα που εγκρίθηκε στις 10 Ιουνίου 1997 βάσει της ετήσιας έκθεσης για τις εργασίες της Επιτροπής Αναφορών κατά το κοινοβουλευτικό έτος 1996-1997 ((ΣΠ της 10.6.1997, Μέρος ΙΙ, σημείο 3)),

- έχοντας υπόψη την ετήσια έκθεση του Ευρωπαίου Διαμεσολαβητή 1996 (C4-0293/97),

- έχοντας υπόψη την έκθεση της Επιτροπής Αναφορών (A4-0211/97),

Α. έχοντας υπόψη ότι τα καθήκοντα του Ευρωπαίου Διαμεσολαβητή σύμφωνα με τη Συνθήκη για την Ευρωπαϊκή Ένωση συνίστανται στην εξέταση καταγγελιών σχετικά με περιπτώσεις κακής διοίκησης στο πλαίσιο της δράσης των θεσμικών κοινοτικών οργάνων ή οργανισμών, με εξαίρεση το Δικαστήριο και το Πρωτοδικείο κατά την άσκηση των δικαιοδοτικών τους καθηκόντων,

Β. εκτιμώντας ότι η δράση του Ευρωπαίου Διαμεσολαβητή για την εξωδικαστική επίλυση προβλημάτων που ανακύπτουν στις σχέσεις των πολιτών με τα κοινοτικά όργανα ή οργανισμούς παρέχει τη δυνατότητα προσανατολισμού ως προς τις ενέργειες που πρέπει να γίνουν για τη βελτίωση της δράσης των κοινοτικών οργάνων ή οργανισμών,

Γ. θεωρώντας ότι πρέπει συνεχώς να εμβαθύνεται ο συντονισμός του Ευρωπαϊκού Κοινοβουλίου με τον Ευρωπαίο Διαμεσολαβητή προς όφελος της δημοκρατικής και εγγύτερης προς τους πολίτες λειτουργίας της Ευρωπαϊκής Ένωσης, με την παράλληλη όμως διατήρηση της ανεξαρτησίας του Κοινοβουλίου και του Διαμεσολαβητή όσον αφορά τη λήψη αποφάσεων,

1. συγχαίρει τον Ευρωπαίο Διαμεσολαβητή για τη συγκροτημένη και περιεκτική ετήσια έκθεση 1996[semigr ]

2. εκφράζει την ικανοποίησή του για τις περιπτώσεις κατά τις οποίες με τη δράση του Διαμεσολαβητή δόθηκαν λύσεις ικανές να εξαλείψουν τα κρούσματα κακής διοίκησης και να ικανοποιήσουν τον καταγγέλλοντα[semigr ]

3. προτρέπει τον Διαμεσολαβητή να περιλαμβάνει στην ετήσια έκθεσή του επεξηγηματικές πληροφορίες για το σύνολο των παραπόνων που λαμβάνει[semigr ]

4. τονίζει την επιθυμία του να λειτουργήσει πλήρως το νέο όργανο σύμφωνα με την αποστολή που του ανατίθεται από τις Συνθήκες, δηλαδή την εξέταση καταγγελιών περί κακής διοικήσεως κατά τη δράση των κοινοτικών οργάνων ή οργανισμών[semigr ] επισημαίνει ότι ο ρόλος του Διαμεσολαβητή θα πρέπει να στηρίζει τη θεσμική ισορροπία που ορίζεται από τις Συνθήκες, και ιδίως την ορθή άσκηση των διακριτικών εξουσιών της Επιτροπής και του Ευρωπαϊκού Κοινοβουλίου καθώς και του Ευρωπαϊκού Δικαστηρίου[semigr ] συνεπώς, είναι απαραίτητο να υπάρχει σαφής ορισμός της έννοιας της κακής διοίκησης[semigr ]

5. προτρέπει το Διαμεσολαβητή να κάνει πλήρη και άμεση χρήση των εξουσιών που έχει σύμφωνα με το άρθρο 3, παράγραφοι 4, 6 και 7, του Καθεστώτος του, να ενημερώνει το Ευρωπαϊκό Κοινοβούλιο και ιδιαίτερα την Επιτροπή Αναφορών, όταν ανακαλύπτει κρούσμα κακής διοίκησης καθώς και για οποιαδήποτε δυσκολία συναντά κατά την εκτέλεση των καθηκόντων του για να του παρασχεθεί η συνδρομή των κοινοτικών οργάνων ή οργανισμών των οποίων ελέγχεται η δράση[semigr ] δεσμεύεται, σε ό,τι το αφορά, να καταβάλει κάθε προσπάθεια ώστε να παρέχονται στο Διαμεσολαβητή πλήρεις και ακριβείς πληροφορίες από τα κοινοτικά όργανα ή οργανισμούς προς όφελος της χρηστής διοίκησης[semigr ]

6. επισημαίνει ότι συχνά η έλλειψη σαφούς ενημέρωσης των πολιτών σχετικά με τη λειτουργία και τις αρμοδιότητες των κοινοτικών οργάνων και οργανισμών αποτελεί αφορμή προσφυγών, και καλεί τα κοινοτικά όργανα και οργανισμούς να μεγιστοποιήσουν τις προσπάθειές τους για την ευρύτερη και ακριβέστερη ενημέρωση του κοινού[semigr ]

7. διαπιστώνει ότι οι καθυστερήσεις όσον αφορά τις απαντήσεις που πρέπει να δοθούν σε διαβήματα των πολιτών αποτελούν πολύ συχνά αιτία παραπόνων και ζητά να ληφθούν μέτρα ώστε να περιορισθούν οι καθυστερήσεις αυτές[semigr ]

8. προτρέπει το Διαμεσολαβητή να ενημερώνει τους πολίτες για το δικαίωμα άσκησης αναφοράς στο Ευρωπαϊκό Κοινοβούλιο, ιδίως όταν τα παράπονα που λαμβάνει δεν εμπίπτουν στο πλαίσιο των καθηκόντων του και αφορούν την κοινοτική νομοθεσία, και να διαβιβάζει τα παράπονα αυτά στο Κοινοβούλιο για να εξετασθούν ως αναφορές, δεδομένου ότι οι αναφορές αποτελούν σημαντική πηγή πληροφόρησης για την εφαρμογή της κοινοτικής νομοθεσίας στα κράτη μέλη και επιτρέπουν στο Ευρωπαϊκό Κοινοβούλιο να ασκεί τον εποπτικό του ρόλο[semigr ]

9. επισημαίνει ότι για περιπτώσεις οι οποίες ενδεχομένως στο μέλλον αποτελέσουν αντικείμενο εξέτασης τόσο από το Διαμεσολαβητή όσο και από την Επιτροπή Αναφορών θα πρέπει να γίνεται το συντομότερο δυνατό η παραπομπή στο κάθε φορά αρμόδιο όργανο, χάριν της αποτελεσματικής προάσπισης των συμφερόντων και δικαιωμάτων των πολιτών και προς το γενικό συμφέρον της Ευρωπαϊκής Ένωσης[semigr ]

10. ζητεί από τον Διαμεσολαβητή, και αναθέτει στην Επιτροπή Αναφορών, να καταβάλει προσπάθειες για την ανάπτυξη περισσότερο αποδοτικών μεθόδων εργασίας ώστε να διασφαλισθεί ότι τα παράπονα και οι αναφορές θα εξετάζονται κατά τρόπο ταχύ και ικανοποιητικό για τους πολίτες[semigr ] τονίζει ότι είναι απολύτως απαραίτητο να υπάρχει, από κοινού με την Επιτροπή Αναφορών, μια ανοικτή και λειτουργική ηλεκτρονική βάση δεδομένων[semigr ] τα υφιστάμενα ηλεκτρονικά συστήματα επεξεργασίας στοιχείων θα πρέπει να επεκταθούν ή να συντονισθούν[semigr ] θα πρέπει επίσης να εξετασθεί ο βαθμός στον οποίο μπορούν να διατίθενται ηλεκτρονικά στοιχεία μέσω Intranet και/ή Internet στα θεσμικά και λοιπά όργανα και στους πολίτες της Ευρωπαϊκής Ένωσης[semigr ]

11. καλεί τον Ευρωπαίο Διαμεσολαβητή και όλα τα θεσμικά όργανα της Ευρωπαϊκής Ένωσης, ιδίως δε την Επιτροπή, να εντείνουν και να επεκτείνουν τη στρατηγική ενημέρωσης του κοινού (π.χ. μέσω της πρωτοβουλίας «Citizens First» και των γραφείων του Ευρωπαϊκού Κοινοβουλίου και της Επιτροπής στα κράτη μέλη), προκειμένου οι πολίτες της Ευρώπης να έχουν καλύτερη γνώση του δικαιώματός τους να υποβάλλουν αναφορά προς το Ευρωπαϊκό Κοινοβούλιο και της δυνατότητάς τους να υποβάλλουν παράπονο προς τον Ευρωπαίο Διαμεσολαβητή[semigr ] θεωρεί ότι θα πρέπει να ενημερωθούν σαφέστερα οι πολίτες σχετικά με τις αρμοδιότητες που έχουν αντιστοίχως ο Διαμεσολαβητής και η Επιτροπή Αναφορών του Ευρωπαϊκού Κοινοβουλίου, προς το συμφέρον των ίδιων των πολιτών αλλά και για να καταστεί αποτελεσματικότερο το έργο των δύο αυτών οργάνων[semigr ]

12. αναθέτει στον Πρόεδρό του να διαβιβάσει το παρόν ψήφισμα, καθώς και την έκθεση της Επιτροπής Αναφορών και την έκθεση του Ευρωπαίου Διαμεσολαβητή, στην Επιτροπή, το Συμβούλιο και όλα τα θεσμικά και λοιπά όργανα της Ευρωπαϊκής Ένωσης, στα εθνικά κοινοβούλια και τις κυβερνήσεις των κρατών μελών, στους εθνικούς διαμεσολαβητές ή ανάλογους αξιωματούχους και στις εθνικές κοινοβουλευτικές επιτροπές που είναι αρμόδιες για την εξέταση αναφορών, ή σε όργανα παρεμφερούς χαρακτήρα στα κράτη μέλη.